stanford-oval/wikipedia huggingface dataset:
จอร์จ ลูคัส
ประวัติ

จอร์จ ลูคัสเคยฝันอยากเป็นนักขับรถแข่ง แต่เขาได้ประสบอุบัติเหตุในวันก่อนสำเร็จการศึกษาชั้นมัธยม ต่อจากนั้นได้เข้าเรียนในโรงเรียนสอนทำหนังของมหาวิทยาลัยเซาเทิร์นแคลิฟอร์เนีย และในฐานะนักเรียนหนัง เขาผลิตภาพยนตร์สั้นมาหลายเรื่องรวมทั้ง THX-1138: 4EB (Electronic labyinth) ซึ่งทำให้เขาได้รับรางวัลจากเทศกาลหนังนักเรียนแห่งชาติเป็นครั้งแรกในปี 1967-68
และในปี 67 นั้น เขายังได้รับทุนการศึกษาจากทางวอร์เนอร์ บราเธอร์ส เพื่อให้เข้ามาสังเกตการณ์ในกองถ่ายหนังของฟรานซิส ฟอร์ด คอปโปลา เรื่อง Finian's Rainbow ทั้งคู่สนิทสนมกันจนร่วมกันจัดตั้งบริษัท อเมริกัน โซโทรป ในปี 1969 และลูคัสก็ส่ง THX-1138 ฉบับภาพยนตร์ยาวออกสู่สายตาประชาชน จากนั้นไม่นานคอปโปลาก็มีผลงานเรื่อง The Godfather ที่เป็นที่รู้จัก ลูคัสแยกมาตั้งบริษัทของตัวเองในชื่อ ลูคัสฟิล์ม จำกัด
ปี 1973 หนังกึ่งอัตชีวประวัติเรื่อง American Graffiti ภาพยนตร์เรื่องนี้ทำให้เขาได้รับรางวัลลูกโลกทองคำและเข้าชิงรางวัลออสการ์ถึง 5 สาขา และด้วยความสำเร็จในครั้งนี้นี่เอง เป็นแรงผลักดันให้เขาเขียนบทหนังสงครามอวกาศซึ่งได้แรงบันดาลใจจาก แฟลช กอร์ดอน และหนังเรื่อง Planet of the Apes จนออกมาเป็นสตาร์ วอร์ส
ในปี 1977 และเขายังก่อตั้ง บริษัท ไอแอลเอ็ม (ILM-Industrial Light & Magic) ผลิตงานด้านวิชวลเอฟเฟ็กต์ซึ่งเป็นส่วนที่จำเป็นของหนัง รวมทั้งยังมีการตั้งบริษัท สปร็อกเก็ต ซิสเต็มส์ ซึ่งตั้งขึ้นมาเพื่อกำกับและมิกซ์เสียง จนต่อมาเป็นที่รู้จักกันดีในนาม สกายวอล์กเกอร์ ซาวนด์
แต่หนังของเขาถูกสตูดิโอหลายเจ้าปฏิเสธจนท้ายที่สุด ค่ายทเว็นตีเซ็นจูรีฟ็อกซ์ จึงหยิบยื่นโอกาสให้ ลูคัสยอมไม่รับค่าจ้างจากการกำกับหนังเรื่องนี้ แต่ขอส่วนแบ่งจากบ็อกซ์ออฟฟิส 40% และสิทธิในการจัดจำหน่ายสินค้าของหนังเป็นข้อแลกเปลี่ยน และภาพยนตร์เรื่องนี้ก็สถิติของบ็อกซ์ออฟฟิส และรับออสการ์ให้หนังถึง 7 สาขาด้วยกัน (แต่ไม่มีให้ตัวเอง) พร้อมทั้งก่อให้เกิดคำว่า blockbuster หรือหนังฟอร์มยักษ์ทำเงินถล่มทลายขึ้นมาด้วย
ในช่วงเวลาพัก ลูคัสก็ทำสตาร์ วอร์สภาคต่อทันที เคียงข้างไปกับการจับมือ สตีเฟน สปิลเบิร์ก สร้างสรรค์ซีรีส์การผจญภัยของ อินเดียนา โจนส์ ขึ้นมาซึ่งก็ถล่มบ็อกซ์ออฟฟิส ไปอีกครั้ง จากนั้นปี 1980-1985 ลูคัสก็ง่วนอยู่กับการสร้างกิ่งก้านสาขาให้กับสกายวอล์กเกอร์ ทั้งในเรื่องของการเพิ่มฝ่ายครีเอทีฟ ฝ่ายเทคนิคและการจัดการบริหารซึ่งจำเป็นอย่างยิ่งต่อลูคัสฟิล์มทั้งสิ้น
นอกจากนี้ลูคัสยังเป็นผู้วิวัฒนาการให้โรงหนังเกิดระบบ THX ซึ่งถูกสร้างสรรค์ขึ้นเพื่อคงคุณภาพมาตรฐานสูงสุดของเสียงในการฉายภาพยนตร์ ทั้งยังสร้างหนังใหญ่ยักษ์ให้วงการอีกมากมาย พร้อมทั้งขึ้นเป็นประธานบอร์ดกองทุนเพื่อการศึกษา เดอะจอร์จ ลูคัสเอดดูวเคชันแนลฟาวเดชัน (The George Lucas Educational Foundation) อีกด้วย
ในปี 1992 จอร์จ ลูคัส ได้รับรางวัล ไอร์วิง จี ธัลเบิร์ก ซึ่งตัดสินโดยบอร์ดบริหารของทางสถาบันศิลปะและวิทยาศาสตร์การภาพยนตร์ผู้ทำการมอบรางวัลออสการ์ ให้กับคนในวงการภาพยนตร์ สำหรับการประสบความสำเร็จในหน้าที่การงานตลอดชีวิตของเขานั่นเอง และในปี 2024 เขาได้รับรางวัลปาล์มทองคำเกียรติยศในงานเทศกาลภาพยนตร์กาน ครั้งที่ 77
นวัตกรรม

ลูคัสเป็นผู้บุกเบิกเทคนิคใหม่ ๆ ให้กับวงการภาพยนตร์มากมาย เขาก่อตั้งบริษัท อินดรัสเทรียลไลท์แอนด์เมจิก (Industrial Light and Magic - ILM) ซึ่งเป็นสตูดิโอที่ทำเกี่ยวกับด้านเทคนิคพิเศษ, มีส่วนร่วมในการพัฒนา ระบบเสียง THX และการถ่ายทำภาพยนตร์ด้วยกล้องวิดีโอดิจิทัลทั้งเรื่องใน สตาร์ วอร์ส เอพพิโซด 2: กองทัพโคลนส์จู่โจม
ผลงาน > ภาพยนตร์

| ปี | ชื่อ | ตำแหน่ง> ผู้กำกับ | ตำแหน่ง> เขียนบท | ตำแหน่ง> ผู้อำนวยการสร้าง ฝ่ายบริหาร | หมายเหตุ |
| --- | --- | --- | --- | --- | --- |
| 1971 | THX 1138 | ใช่ | ใช่ | ไม่ | ตัดต่อด้วย |
| 1973 | อเมริกันกราฟฟิติ | ใช่ | ใช่ | ไม่ | ตัดต่อและโปรดิวเซอร์เพลงด้วย (ไม่มีเครดิต) |
| 1977 | สตาร์ วอร์ส | ใช่ | ใช่ | ใช่ | ตัดต่อและโปรดิวเซอร์เพลงด้วย (ไม่มีเครดิต) |
| 1979 | More American Graffiti | ไม่ | ไม่ | ใช่ | ตัวละคร; กำกับร่วม, ตัดต่อสคริปต์ภาพยนตร์, ช่างภาพ, คัดเลือกเพลงด้วย (ไม่มีเครดิต) |
| 1980 | Kagemusha | ไม่ | ไม่ | ใช่ | เวอร์ชันสากล |
| 1980 | จักรวรรดิเอมไพร์โต้กลับ | ไม่ | ใช่ | ใช่ | กำกับร่วม, ตัดต่อและโปรดิวเซอร์เพลงด้วย (ไม่มีเครดิต) |
| 1981 | ขุมทรัพย์สุดขอบฟ้า | ไม่ | เขียนเรื่อง | ใช่ | ผู้ช่วยผู้กำกับสองและตัดต่อด้วย (ไม่มีเครดิต) |
| 1981 | เสน่ห์อำมหิต | ไม่ | ไม่ | ไม่มีเครดิต |  |
| 1983 | การกลับมาของเจได | ไม่ | ใช่ | ใช่ | กำกับร่วม, ตัดต่อและโปรดิวเซอร์เพลงด้วย (ไม่มีเครดิต) |
| 1983 | Twice Upon a Time | ไม่ | ไม่ | ใช่ |  |
| 1984 | ขุมทรัพย์สุดขอบฟ้า 2: ถล่มวิหารเจ้าแม่กาลี | ไม่ | เขียนเรื่อง | ใช่ | ตัดต่อและช่างภาพถ่ายเพิ่มด้วย (ไม่มีเครดิต) |
| 1985 | Latino | ไม่ | ไม่ | ไม่มีเครดิต | ตัดต่อด้วย (ไม่มีเครดิต) |
| 1985 | Mishima: A Life in Four Chapters | ไม่ | ไม่ | ใช่ |  |
| 1986 | มหัศจรรย์เขาวงกต | ไม่ | ไม่ | ใช่ | ตัดต่อสคริปต์ภาพยนตร์ (ไม่มีเครดิต) |
| 1986 | ฮาเวิร์ด ฮีโร่พันธุ์ใหม่ | ไม่ | ไม่ | ใช่ |  |
| 1988 | Powaqqatsi | ไม่ | ไม่ | ใช่ | ภาพยนตร์สารคดี |
| 1988 | ศึกแม่มดมหัศจรรย์ | ไม่ | เขียนเรื่อง | ใช่ |  |
| 1988 | Tucker: The Man and His Dream | ไม่ | ไม่ | ใช่ |  |
| 1988 | ญาติไดโนเสาร์เจ้าเล่ห์ | ไม่ | ไม่ | ใช่ |  |
| 1989 | ขุมทรัพย์สุดขอบฟ้า 3: ศึกอภินิหารครูเสด | ไม่ | เขียนเรื่อง | ใช่ | ตัดต่อด้วย (ไม่มีเครดิต) |
| 1994 | Radioland Murders | ไม่ | เขียนเรื่อง | ใช่ |  |
| 1999 | สตาร์ วอร์ส: เอพพิโซด 1 – ภัยซ่อนเร้น | ใช่ | ใช่ | ใช่ |  |
| 2002 | สตาร์ วอร์ส: เอพพิโซด 2 – กองทัพโคลนส์จู่โจม | ใช่ | ใช่ | ใช่ | ตัดต่อด้วย (ไม่มีเครดิต) |
| 2005 | สตาร์ วอร์ส: เอพพิโซด 3 – ซิธชำระแค้น | ใช่ | ใช่ | ใช่ |  |
| 2008 | ขุมทรัพย์สุดขอบฟ้า 4: อาณาจักรกะโหลกแก้ว | ไม่ | เขียนเรื่อง | ใช่ |  |
| 2008 | สตาร์ วอร์ส: สงครามโคลน | ไม่ | ตัวละคร | ใช่ | คิดเรื่องราว |
| 2010 | The Nina Foch Course for Filmmakers and Actors | ไม่ | ไม่ | ใช่ | ภาพยนตร์สารคดี |
| 2012 | สงครามกลางเวหาของเสืออากาศผิวสี | ไม่ | ไม่ | ใช่ | กำกับการถ่ายซ่อม (ไม่มีเครดิต) |
| 2015 | มนตร์มหัศจรรย์ | ไม่ | เขียนเรื่อง | ใช่ |  |
ผลตอบรับ

ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 6 เรื่องของ จอร์จ ลูคัส
| ชื่อ | รอตเทนโทเมโทส์ | เมทาคริติก | เมทาคริติก | ซีเนม่าสกอร์ | ทุนสร้าง | รายได้ทั่วโลก |
| --- | --- | --- | --- | --- | --- | --- |
| THX 1138 |  86% (6.85/10) (63 รีวิว) |  | 75 (8 รีวิว) | — | $777,777 | $2,437,000 |
| อเมริกันกราฟฟิติ |  96% (8.49/10) (48 รีวิว) |  | 97 (15 รีวิว) | — | $775,000 | $140,000,000 |
| สตาร์ วอร์ส |  93% (8.81/10) (124 รีวิว) |  | 90 (24 รีวิว) | — | $11,000,000 | $775,512,064 |
| สตาร์ วอร์ส: เอพพิโซด 1 – ภัยซ่อนเร้น |  53% (5.94/10) (228 รีวิว) |  | 51 (36 รีวิว) | A– | $115,000,000 | $1,027,082,707 |
| สตาร์ วอร์ส: เอพพิโซด 2 – กองทัพโคลนส์จู่โจม |  66% (6.59/10) (253 รีวิว) |  | 54 (39 รีวิว) | A– | $115,000,000 | $649,436,358 |
| สตาร์ วอร์ส: เอพพิโซด 3 – ซิธชำระแค้น |  80% (7.28/10) (299 รีวิว) |  | 68 (40 รีวิว) | A– | $113,000,000 | $850,035,635 |
| เฉลี่ย และ รวม |  79% (7.33/10) | 73 | 73 | A– | $355.6 ล้าน | $3,444,503,764 |
0–59% คำวิจารณ์ที่นักวิจารณ์ไม่ชอบ  60–74% คำวิจารณ์ที่นักวิจารณ์ชอบ  75–100% คำวิจารณ์ที่นักวิจารณ์ชอบมาก
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก
N/A ไม่ปรากฏ, หาข้อมูลไม่ได้
$ ดอลลาร์สหรัฐ
แหล่งข้อมูลอื่น

จอร์จ ลูคัส ที่อินเทอร์เน็ตมูวีเดตาเบส
จอห์น คีย์

| เดอะไรต์ออนะระเบิล เซอร์จอห์น คีย์ |
| --- | --- |


นายกรัฐมนตรีนิวซีแลนด์
ดำรงตำแหน่ง 19 พฤศจิกายน พ.ศ. 2551 – 12 ธันวาคม พ.ศ. 2559
กษัตริย์: สมเด็จพระราชินีนาถเอลิซาเบทที่ 2
ก่อนหน้า: เฮเลน คลาร์ก
ถัดไป: บิลล์ อิงกลิช
 
ข้อมูลส่วนบุคคล
เกิด: 9 สิงหาคม พ.ศ. 2504 (63 ปี)
พรรคการเมือง: พรรคชาติ

เซอร์จอห์น ฟิลลิป คีย์ (อังกฤษ: John Phillip Key; 9 สิงหาคม พ.ศ. 2504 — ) เป็นนายกรัฐมนตรีคนที่ 38 ของนิวซีแลนด์ เขาได้ดำรงตำแหน่งมาตั้งแต่ปี พ.ศ. 2551 และเป็นผู้นำของพรรคชาตินิวซีแลนด์มาตั้งแต่ พ.ศ. 2549
หลังจากที่พ่อของเขาเสียชีวิตเมื่ออายุได้ 8 ขวบ คีย์ก็ได้รับการเลี้ยงดูจากหนังสือ History of the Jews ในออสเตรีย|แม่ชาวออสเตรีย-ยิวในย่านชานเมืองที่มีรายได้น้อยของไครสต์เชิร์ชในเมืองบรินด์วร์ เขาเข้าเรียนที่มหาวิทยาลัย Canterbury และสำเร็จการศึกษาระดับปริญญาตรีสาขาพาณิชยศาสตร์ในปี 1981 เขาเริ่มต้นอาชีพในตลาดแลกเปลี่ยน เงินตราต่างประเทศในนิวซีแลนด์ ก่อนที่จะย้ายไปต่างประเทศเพื่อทำงานให้กับ Merrill Lynch ซึ่งเขาได้เป็นหัวหน้าฝ่ายแลกเปลี่ยนเงินตราต่างประเทศทั่วโลกในปี 1995 ซึ่งเป็นตำแหน่งที่เขาจะดำรงตำแหน่งเป็นเวลาหกปี ในปี 1999 เขาได้รับแต่งตั้งให้เป็นสมาชิกของคณะกรรมการแลกเปลี่ยนเงินตราต่างประเทศของธนาคารกลางสหรัฐแห่งนิวยอร์ก จนกระทั่งลาออกในปี 2544
อ่านเพิ่ม

Levine, Stephen; Roberts, Nigel (2009). Key to Victory: The New Zealand General Election of 2008. Wellington: Victoria University Press. ISBN 9780864736130.
Roughan, John (2017). John Key: Portrait of a Prime Minister. New Zealand: Penguin Books. ISBN 9780143771180.
แหล่งข้อมูลอื่น

Profile ที่ New Zealand National Party website
Profile ที่ Parliament of New Zealand website
Releases and speeches ที่ Beehive website
| ก่อนหน้า |  | จอห์น คีย์ |  | ถัดไป |
| --- | --- | --- | --- | --- |
| เฮเลน คลาร์ก |  | นายกรัฐมนตรีนิวซีแลนด์  (19 พฤศจิกายน พ.ศ. 2551-12 ธันวาคม พ.ศ. 2559) |  | บิลล์ อิงกลิช |
| ด ค กนายกรัฐมนตรีนิวซีแลนด์ |
| --- | --- | --- |
|  เซเวลล์  ฟ็อกซ์  สแตฟฟอร์ด  โดเม็ตต์  วิเทกเกอร์  เวลด์  วอเตอร์เฮ้าส์  โวเกล  พอลเลน  แอทกินสัน  เกรย์  ฮอลล์  สตาวต์  บาลลานซ์  เซดอน  ฮอลล์-โจนส์  วอร์ด  แม็คเคนซี  แมสซีย์  เบลล์  โคตส์  ฟอร์บส์  ซาเวจ  เฟรเซอร์  ฮอลแลนด์  โฮลย๊อค  แนช  มาร์แชล  เคิร์ก  วัตต์ (รักษาการ)  โรว์ลิง  มัลดูน  แลงจ์  พาล์มเมอร์  มัวร์  โบเกอร์  ชิปลีย์  คลาร์ก  คีย์  อิงกลิช  อาร์เดิร์น  ฮิปกินส์  ลักซัน  |  เซเวลล์  ฟ็อกซ์  สแตฟฟอร์ด  โดเม็ตต์  วิเทกเกอร์  เวลด์  วอเตอร์เฮ้าส์  โวเกล  พอลเลน  แอทกินสัน  เกรย์  ฮอลล์  สตาวต์  บาลลานซ์  เซดอน  ฮอลล์-โจนส์  วอร์ด  แม็คเคนซี  แมสซีย์  เบลล์  โคตส์  ฟอร์บส์  ซาเวจ  เฟรเซอร์  ฮอลแลนด์  โฮลย๊อค  แนช  มาร์แชล  เคิร์ก  วัตต์ (รักษาการ)  โรว์ลิง  มัลดูน  แลงจ์  พาล์มเมอร์  มัวร์  โบเกอร์  ชิปลีย์  คลาร์ก  คีย์  อิงกลิช  อาร์เดิร์น  ฮิปกินส์  ลักซัน  |  |
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  เยอรมนี  สหรัฐ  ออสเตรเลีย 
ศิลปิน:  Te Papa (New Zealand) 
ประชาชน:  Trove
จอห์น คอนสตาเบิล

จอห์น คอนสตาเบิล (อังกฤษ: John Constable) (11 กรกฎาคม ค.ศ. 1776 - 31 มีนาคม ค.ศ. 1837) เป็นจิตรกรชาวอังกฤษของยุคจินตนิยมของคริสต์ศตวรรษที่ 18 และ 19 ผู้มีชื่อเสียงจากเขียนจิตรกรรมภูมิทัศน์ของบริเวณเดแดมเวลซึ่งเป็นบริเวณที่มีทิวทัศน์งดงามที่ตั้งอยู่ระหว่างเอสเซ็กซ์-ซัฟโฟล์ค ที่ปัจจุบันเรียกว่า “Constable Country” ด้วยทั้งใจรัก คอนสตาเบิลเขียนถึงจอห์น ฟิชเชอร์ผู้เป็นเพื่อนในปี ค.ศ. 1821 ว่า “ผมควรจะเขียนที่ที่เป็นของผมได้อย่างงดงามที่สุด.... การเขียนภาพก็เป็นวิธีหนึ่งในการบรรยายความรู้สึก”
งานเขียนชิ้นเอกของคอนสตาเบิลก็ได้แก่ “เดแดมเวล” ที่เขียนในปี ค.ศ. 1802 และ “เดอะเฮย์เวน” ที่เขียนในปี ค.ศ. 1821 แม้ว่าในปัจจุบันภาพเขียนของคอนสตาเบิลจะได้รับความนิยม และ เป็นงานที่มีราคาสูงในบรรดาศิลปะอังกฤษ แต่ในขณะที่มีชีวิตอยู่ก็มิได้ประสบความสำเร็จทางการเงินเท่าใดนักและไม่ได้เป็นสมาชิกของสถาบันจนกระทั่งได้รับเลือกให้เป็นสมาชิกของราชสถาบันศิลปะเมื่ออายุได้ 52 ปี และขายภาพในฝรั่งเศสได้มากกว่าในอังกฤษ
ดูเพิ่ม

ศิลปะ
ภาพเหมือน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ จอห์น คอนสตาเบิล
| ด ค กศิลปินจินตนิยม |
| --- | --- |
วัฒนธรรม:  โบฮีเมียนิยม  อชเชียน  ชาตินิยมโรแมนติก  วอลเลนร็อดนิยม 
วรรณกรรม:  แอนเดอร์เซน  เบลก  เบินส์  ไบรอน  ชาโตบรีย็อง  คอเลริดจ์  Espronceda  เกอเทอ  พี่น้องตระกูลกริม  Heine  ฮอฟฟ์มันน์  เฮิลเดอร์ลิน  อูโก  คีตส์  คราซีนสกี  ลามาร์ตีน  เลโอปาร์ดี  เลอร์มอนตอฟ  มิกกีวิกซ์  Musset  Nerval  โนวาลิส  Oehlenschläger  โพ  พุชกิน  ชิลเลอร์  สก็อตต์  แมรี เชลลีย์  เพอร์ซี บิสซี เชลลีย์  Slowacki  สเตนดัล  Ujejski  เวิร์ดสเวิร์ธ 
คีตกรรม:  อัลแคน  ออเบอร์  เบทโฮเฟิน  เบลลินี  แบร์ลีโยซ  กริก  ชูเบิร์ท  ชอแป็ง  โดนิเซตติ  ฟิลด์  แฟรงค์  กลิงคา  ฮาเลวี  ลิสท์  โลเว  มาเลอร์  มาร์ชเนอร์  Méhul  เม็นเดิลส์โซน  มาเยอร์เบียร์  ปากานินี  รอสซินี   ชูมัน  ทัลแบร์ค  แวร์ดี  วากเนอร์  เวเบอร์ 
ปรัชญา:  คอเลริดจ์  เกอเทอ  ชิลเลอร์  มุลเลอร์  ชไลเออร์มัคเคอร์  Tieck  Mickiewicz  ฟ็อยเออร์บัค  ฟิชเทอ  Wackenroder  ยาน  ชเลเกิล  เช็ลลิง  เฮเกิล  เซอร์เอิน เคียร์เกอกอร์  Słowacki  Towiański 
ศิลปกรรม:  เบลก  Briullov  คอนสตาเบิล  Corot  เดอลาครัว  Friedrich  เฌรีโก  โกยา  สกุลศิลปะลุ่มแม่น้ำฮัดสัน  Leutze  Nazarene movement  พาล์มเมอร์  เทอร์เนอร์  Wiertz 
| ด ค กจิตรกรในศิลปะตะวันตก |
| --- | --- |
ทั่วไป:  จิตรกรแบ่งตามสมัย  จิตรกรแบ่งตามคริสต์ศตวรรษ  จิตรกรแบ่งตามสัญชาติ  จิตรกรแบ่งตามประเภท 
สมัย:  สมัยไบแซนไทน์  สมัยกอทิก  สมัยเนเธอร์แลนด์เริ่มแรก  ยุคทองของเนเธอร์แลนด์  สมัยฟื้นฟูศิลปวิทยา  สมัยฟื้นฟูศิลปวิทยาในฟลานเดอส์  สมัยฟื้นฟูศิลปวิทยาในเนเธอร์แลนด์  สมัยจริตนิยม  สมัยบาโรก  สมัยโรโกโก  ลัทธิคลาสสิกใหม่  สมัยจินตนิยม  ลัทธิประทับใจ  ลัทธิประทับใจยุคหลัง  ลัทธิสำแดงพลังอารมณ์  กลุ่มนิยมแบบก่อนราฟาเอล  ลัทธิสัญลักษณ์นิยม  ลัทธิบาศกนิยม  ลัทธิเหนือจริง  สมัยใหม่ 
ศตวรรษ:  คริสต์ศตวรรษที่ 13  คริสต์ศตวรรษที่ 14  คริสต์ศตวรรษที่ 15  คริสต์ศตวรรษที่ 16  คริสต์ศตวรรษที่ 17  คริสต์ศตวรรษที่ 18  คริสต์ศตวรรษที่ 19  คริสต์ศตวรรษที่ 20 
หัวเรื่อง/ประเภท:  ภาพประวัติศาสตร์ (รวมศิลปะศาสนา)  ภาพชีวิตประจำวัน  ภาพเหมือน  ภาพภูมิทัศน์  ภาพนิ่ง   ภาพพิมพ์หิน  ภาพไร้มายา  หนังสือวิจิตร  ภาพประกอบ 
สัญชาติ:  ชาวไทย  ชาวดัตช์  ชาวฝรั่งเศส  ชาวเฟลมิช  ชาวเยอรมัน  ชาวสเปน  ชาวออสเตรีย  ชาวอังกฤษ  ชาวอิตาลี  ชาวกรีก  ชาวอเมริกัน  ชาวสวีเดน  ชาวรัสเซีย  ชาวยูเครน 
 ปรัชญาศิลปะ  จิตรกรรม  จิตรกรที่มีบทความเกี่ยวกับงานเขียน  จิตรกรที่มีรายชื่องานเขียน  จิตรกรรมแบ่งตามสมัย  จิตรกรรมแบ่งตามประเภท  จิตรกรรมแบ่งตามหัวเรื่อง
จอห์น ซัลลิแวน

| จอห์น ซัลลิแวน |
| --- | --- |
John Sullivan


เอกอัครราชทูตสหรัฐประจำรัสเซีย คนที่ 10
อยู่ในวาระ
เริ่มดำรงตำแหน่ง  16 มกราคม 2020
ประธานาธิบดี: โดนัลด์ ทรัมป์
ก่อนหน้า: จอน ฮันส์แมน จูเนียร์
รัฐมนตรีช่วยว่าการต่างประเทศสหรัฐ คนที่ 19
ดำรงตำแหน่ง 24 พฤษภาคม 2017 – 20 ธันวาคม 2019
ประธานาธิบดี: โดนัลด์ ทรัมป์
ก่อนหน้า: โทนี บลิงเคน
ถัดไป: สตีเฟน บีกัน
รัฐมนตรีช่วยว่ากระทรวงพาณิชย์สหรัฐ คนที่ 14
ดำรงตำแหน่ง 14 มีนาคม 2008 – 20 มกราคม 2009 รักษาการ: 1 กันยายน 2007 – 14 มีนาคม 2008
ประธานาธิบดี: จอร์จ ดับเบิลยู. บุช
ก่อนหน้า: เดวิด เอ. แซมป์สัน
ถัดไป: เดนนิส ไฮเทาเวอร์
ผู้ชำนาญการกฎหมายประจำกระทรวงพาณิชย์สหรัฐ
ดำรงตำแหน่ง 22 กรกฎาคม 2005 – 14 มีนาคม 2008
ประธานาธิบดี: จอร์จ ดับเบิลยู. บุช
ก่อนหน้า: ธีโอดอร์ แคสซิงเกอร์
ถัดไป: ลิลลี่ ฟู แครฟฟี่
 
ข้อมูลส่วนบุคคล
เกิด: จอห์น โจเซฟ ซัลลิแวน  (1959-11-20) 20 พฤศจิกายน ค.ศ. 1959 (64 ปี) บอสตัน, แมสซาชูเซตส์, สหรัฐอเมริกา
พรรคการเมือง: พรรครีพับลิกัน
คู่สมรส: เกรซ โรดิเกรซ
บุตร: 3
การศึกษา: มหาวิทยาลัยบราวน์ (BA) มหาวิทยาลัยโคลัมเบีย (JD)

จอห์น โจเซฟ ซัลลิแวน (อังกฤษ: John Joseph Sullivan, เกิด 20 พฤศจิกายน พ.ศ. 2502) เป็นนักกฎหมาย และเจ้าพนักงานรัฐบาลกลางชาวอเมริกัน ผู้ดำรงตำแหน่งรัฐมนตรีช่วยว่าการกระทรวงการต่างประเทศคนที่ 19 และรัฐมนตรีช่วยว่ากระทรวงพาณิชย์สหรัฐ คนที่ 14 ปัจจุบันเขาดำรงตำแหน่งเอกอัครราชทูตสหรัฐประจำรัสเซีย คนที่ 10
ก่อนหน้านั้นทำหน้าที่รักษาการรัฐมนตรีว่าการกระทรวงการต่างประเทศตั้งแต่วันที่ 13 มีนาคม 2018 (โดยพฤตินัย) และอย่างเป็นทางการในวันที่ 1 เมษายน 2018 – 26 เมษายน 2018 หลังประธานาธิบดีโดนัลด์ ทรัมป์ ไล่นายเร็กส์ ทิลเลอร์สัน ออก
ประวัติ

จอห์น ซัลลิแวนเกิดและเติบโตที่บอสตัน รัฐแมสซาชูเซตส์ จบการศึกษาระดับชั้นมัธยมจากโรงเรียนมัธยมซาเวเรียนเมื่อ พ.ศ. 2520 ได้รับปริญญาศิลปศาสตร์ด้านประวัติศาสตร์และรัฐศาสตร์จากมหาวิทยาลัยบราวน์ในปี พ.ศ. 2524 และปริญญาเอกด้านกฎหมายจากมหาวิทยาลัยโคลัมเบีย พ.ศ. 2529 จากนั้นทำหน้าที่บรรณาธิการวิชาการ ในหนังสือ "Columbia Law Review" เขาเคยเป็นเสมียนประจำตัวจอห์น ไมเนอร์ วิซดอม อดีตผู้พิพากษาศาลอุทธรณ์สหรัฐเขตที่ 5 และเดวิด เซาเทอร์ อดีตผู้พิพากษาศาลฎีกาสหรัฐมาก่อน
เขาแต่งงานกับเกรซ โรดิเกรซ มีบุตรด้วยกัน 3 คนและอาศัยอยู่ที่รัฐแมรีแลนด์ ซัลลิแวนเป็นหลานชายของวิลเลียม เอช. ซัลลิแวน เอกอัครราชทูตสหรัฐประจำสาธารณรัฐอิสลามอิหร่านคนสุดท้าย
ตั้งแต่ปี พ.ศ. 2546 ถึง พ.ศ. 2551 ซัลลิแวนเป็นผู้สนับสนุนโครงการหาเสียงของชัค ฟอร์ด (ลงชิงตำแหน่งสมาชิกสภาผู้แทนราษฎรรัฐแมรีแลนด์ เขตที่ 8) และแจ็ค ไรอัน (ลงชิงตำแหน่งวุฒิสมาชิกจากรัฐอิลลินอย)
การดำรงรัฐมนตรีช่วยว่าการกระทรวงการต่างประเทศสหรัฐ

จอห์น ซัลลิแวนสาบานตนเข้ารับตำแหน่งรัฐมนตรีช่วยฯ ซึ่งจอห์น โรเบิร์ต ผู้พิพากษาศาลฎีกาสหรัฐประกอบพิธีให้ ประธานาธิบดีโดนัลด์ ทรัมป์ได้เสนอชื่อของเขาให้เข้าดำรงตำแหน่งรัฐมนตรีช่วยว่าการกระทรวงการต่างประเทศ และรัฐมนตรีช่วยว่าการกระทรวงการต่างประเทศ ด้านการจัดการทรัพยากร เมื่อวันที่ 11 เมษายน พ.ศ. 2560
และได้รับการรับรองจากวุฒิสภาสหรัฐด้วยคะแนนเสียง 94-6 เมื่อวันที่ 24 พฤษภาคม พ.ศ. 2560 ที่ผ่านมา
จอห์น บักจีโอ

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  จอห์น บักจีโอ  ราโคโตโนเมนจานาฮารี
วันเกิด:   (1991-12-19) 19 ธันวาคม ค.ศ. 1991 (32 ปี)
สถานที่เกิด:  มาดากัสการ์
ส่วนสูง:  1.58 m (5 ft 2 in)
ตำแหน่ง:  กองกลาง
ข้อมูลสโมสร
สโมสรปัจจุบัน:  สุโขทัย
หมายเลข:  10
สโมสรอาชีพ*
| ปี |  ทีม |  ลงเล่น |  (ประตู) |
| 2008–2010 |  นีอองต์ซีกา |   |   |
| 2011–2013 |  สต๊าดแทมพอนแนร์ |   |   |
| 2013–2014 |  คอนคอร์เดียบาเซิล |   |   |
| 2014 |  โอลด์บอยส์ |  10 |  (6) |
| 2015–2021 |  สุโขทัย |  151 |  (47) |
| 2021 |  การท่าเรือ |  0 |  (0) |
| 2022 |  JS Saint-Pierroise |  20 |  (1) |
| 2023– |  สุโขทัย |  22 |  (6) |
ทีมชาติ‡
| 2011–2015 |  มาดากัสการ์ |  8 |  (1) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 12 พฤษภาคม ค.ศ. 2023 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 07:03, 8 สิงหาคม ค.ศ. 2016 (UTC)
จอห์น บักจีโอ (อังกฤษ: John Baggio; เกิด: 19 ธันวาคม ค.ศ. 1991; ชื่อเต็ม: จอห์น บักจีโอ ราโคโตโนเมนจานาฮารี (John Baggio Rakotonomenjanahary) นักฟุตบอลอาชีพชาวมาดากัสการ์ ในตำแหน่งกองกลางตัวรุก ให้กับสุโขทัย ในไทยลีก
ในช่วงที่บักจีโอเล่นให้กับทีมสุโขทัยนั้นเขาถือเป็นนักเตะสัญลักษณ์ของทีม นอกจากนั้นเขายังเคยติดทีมชาติมาดากัสการ์ ตั้งแต่ปี ค.ศ. 2011 โดยมีส่วนสูงเพียง 158 เซนติเมตรเท่านั้น
บักจีโอ ได้ชื่อนี้มาจากการที่ผู้เป็นพ่อชื่นชอบโรแบร์โต บักจีโอ อดีตกองหน้าทีมชาติอิตาลีที่มีชื่อเสียงในยุคทศวรรษ 90 บักจีโอเกิดที่ประเทศมาดากัสการ์ ชื่นชอบการเล่นฟุตบอลมาตั้งแต่ยังเด็กโดยเริ่มเล่นกับเพื่อน ๆ ทั้งที่ไม่มีแม้แต่รองเท้าหรือลูกฟุตบอล ใช้ลูกยางหรือวัตถุทรงกลมมาเล่นแทน
บักจีโอ เข้าสู่การเป็นนักฟุตบอลอาชีพเมื่อเตะตาแมวมองของนีอองต์ซิกา สโมสรของมาดากัสการ์ จากนั้นเจ้าตัวได้เดินทางไปทวีปยุโรป ด้วยหวังจะได้สังกัดกับสโมสรที่มีชื่อเสียงของยุโรป แต่ทว่าไม่ประสบความสำเร็จเนื่องจากที่นั่นเต็มไปด้วยการแข่งขันของนักฟุตบอลที่มีฝีมืออย่างยอดเยี่ยมมากมาย บักจีโอจึงได้รับคำแนะนำจากกีย์ ฮูแบร์ นักฟุตบอลมาดากัสการ์รุ่นพี่ให้เดินทางมายังประเทศไทย  เจ้าตัวได้เดินทางมาแต่เมื่อกำลังจะหมดหวังได้รับคำชักชวนทางโทรศัพท์จากสมศักดิ์ เทพสุทิน ประธานสโมสรสุโขทัยเอฟซี ให้ลองไปทดสอบดู โดยขณะนั้นสุโขทัยเอฟซีกำลังลงแข่งขันกับราชบุรีมิตรผล บักจีโอถูกเปลี่ยนตัวลงในช่วง 7 นาทีสุดท้ายและสามารถทำประตูได้ สโมสรจึงได้เซ็นสัญญาในที่สุด
เกียรติประวัติ

ไทยเอฟเอคัพ: 2559
ผู้เล่นยอดเยี่ยมประจำเดือนของไทยลีก: พฤศจิกายน 2566
จอห์น มอนทากิว เอิร์ลที่ 4 แห่งแซนด์วิช

| เดอะไรต์ออนะระเบิลเอิร์ลแห่งแซนด์วิช |
| --- | --- |

ข้อมูลส่วนบุคคล
เกิด: 13 พฤศจิกายน ค.ศ. 1718(1718-11-13)
เสียชีวิต: 30 เมษายน ค.ศ. 1792(1792-04-30) (73 ปี) ชิกสวิก, อังกฤษ
ศาสนา: แองกลิคัน
วิชาชีพ: นักการเมือง

จอห์น มอนทากิว เอิร์ลที่ 4 แห่งแซนด์วิช (อังกฤษ: John Montagu, 4th Earl of Sandwich) เป็นรัฐบุรุษชาวอังกฤษ ดำรงตำแหน่งทางทหารและตำแหน่งทางการเมืองที่สำคัญอย่าง เจ้ากระทรวงทหารเรือ, อธิบดีกรมไปรษณีย์, รัฐมนตรีว่าการกระทรวงเหนือ อย่างไรก็ตาม ผู้คนจดจำเขามากที่สุดในฐานะที่เป็นผู้คิดค้นอาหารยอดนิยมอย่างแซนด์วิช
จอห์น มอนทากิว เกิดใน ค.ศ. 1718 เป็นบุตรของ เอ็ดเวิร์ด มอนทากิว ไวเคานต์ฮินชิงบูร์ก บิดาของเขาถึงแก่อนิจกรรมขณะเขามีอายุได้ 4 ขวบทำให้เขากลายเป็นทายาทของตระกูล และเมื่อปู่ของเขา เอิร์ลที่ 3 แห่งแซนด์วิช ถึงแก่อนิจกรรมใน ค.ศ. 1729 เขาก็รับสืบทอดตำแหน่งเอิร์ลแห่งแซนด์วิชต่อขณะมีอายุ 10 ขวบ เขาเข้ารับการศึกษาที่วิทยาลัยอีตันและวิทยาลัยทรินิตี เคมบริดจ์ ใน ค.ศ. 1739 เขาได้เข้าเป็นสมาชิกสภาขุนนางจากการเข้าฝากตัวกับดยุกแห่งเบดฟอร์ด ขุนนางที่ร่ำรวยและทรงอิทธิพลมากในสภา ต่อมาใน ค.ศ. 1744 เขาก็เข้าดำรงตำแหน่งในรัฐบาลของเฮนรี เพแลม โดยคำเชิญของดยุกแห่งเบดฟอร์ด
ในหนังสือ Tour to London ของปิแยร์-ฌ็อง กรอเล กวีท่องเที่ยวชาวฝรั่งเศส ได้กล่าวว่า ท่านลอร์ดแซนด์วิชนั้นถือเป็นนักเล่นไพ่ชั้นเซียนและเขาไม่ค่อยมีเวลาที่จะปลีกตัวจากโต๊ะพนันไปรับประทานอาหาร เขาจึงบอกกล่าวแก่คนรับใช้ให้นำเนื้อสองแผ่นที่ประกอบด้วยขนมปังสองแผ่นมาให้เขา และกลายเป็นที่ชินตาในบรรดาสหายนักพนัน ในที่สุดก็เริ่มมีคนอื่นทำตามโดยมักจะสั่งว่า "เอาเหมือนกับแซนด์วิช!" ในที่สุดประโยคก็ถูกกร่อนเหลือเพียง "แซนด์วิช"
จอห์น มาร์ก

| จอห์น มาร์ก |
| --- | --- |
จอห์น มาร์ก ในโอลิมปิก 1948
เกิด: 16 สิงหาคม ค.ศ. 1925(1925-08-16) ลอนดอน อังกฤษ
เสียชีวิต: 8 ธันวาคม ค.ศ. 1991(1991-12-08) (66 ปี) ลอนดอน อังกฤษ
สาเหตุเสียชีวิต: โรคหลอดเลือดสมอง
สัญชาติ: อังกฤษ
จอห์น มาร์ก (อังกฤษ: John Mark; 16 สิงหาคม ค.ศ. 1925 - 8 ธันวาคม ค.ศ. 1991) เป็นผู้จุดคบเพลิงในโอลิมปิกฤดูร้อน 1948
มาร์กได้เสียชีวิตลงในวันที่ 8 ธันวาคม ด้วยโรคหลอดเลือดสมอง
จอห์น ครอมเวล เมเทอร์

| จอห์น ครอมเวล เมเทอร์ |
| --- | --- |

เกิด:  (1946-08-07) 7 สิงหาคม ค.ศ. 1946 (78 ปี)  รัฐเวอร์จิเนีย  สหรัฐ
สัญชาติ:  สหรัฐ
ศิษย์เก่า: Swarthmore College มหาวิทยาลัยแคลิฟอร์เนีย เบิร์กลีย์
มีชื่อเสียงจาก: การแผ่รังสีไมโครเวฟพื้นหลังของจักรวาล
รางวัล: รางวัลโนเบลสาขาฟิสิกส์ (ค.ศ. 2006)
อาชีพทางวิทยาศาสตร์
สาขา: ฟิสิกส์ดาราศาสตร์, จักรวาลวิทยา
สถาบันที่ทำงาน: NASA
 
จอห์น ครอมเวล เมเทอร์ (อังกฤษ: John Cromwell Mather; เกิดวันที่ 7 สิงหาคม ค.ศ. 1946) เป็นนักฟิสิกส์ดาราศาสตร์และนักจักรวาลวิทยาชาวอเมริกัน ได้รับรางวัลโนเบลสาขาฟิสิกส์จากผลงานดาวเทียม COBE ร่วมกับ จอร์จ สมูท ดาวเทียม COBE สามารถตรวจวัด "...รูปแบบของวัตถุดำและความไม่เหมือนกันทุกทิศทาง (Anisotropy) ของการแผ่รังสีไมโครเวฟพื้นหลังของจักรวาล" ได้เป็นครั้งแรก
ผลงานนี้ช่วยยืนยันเป็นหลักฐานแน่นหนาแก่ทฤษฎีบิกแบงโดยอาศัยดาวเทียมสำรวจไมโครเวฟพื้นหลังของจักรวาล (COBE) จากความเห็นของคณะกรรมการรางวัลโนเบล กล่าวว่า "โครงการ COBE อาจพิจารณาได้ว่าเป็นจุดเริ่มต้นของการศึกษาจักรวาลวิทยาอย่างละเอียดแม่นยำ"
เมเทอร์เป็นนักฟิสิกส์ดาราศาสตร์อาวุโสที่ศูนย์การบินอวกาศก็อดเดิร์ดขององค์การนาซาในแมริแลนด์ และเป็นศาสตราจารย์พิเศษสาขาฟิสิกส์ที่มหาวิทยาลัยแมริแลนด์ เมื่อปี ค.ศ. 2007 เมเทอร์มีรายชื่ออยู่ใน 100 บุคคลผู้มีอิทธิพลสูงสุดของโลก โดยนิตยสารไทมส์
เมเทอร์ยังเป็นนักวิทยาศาสตร์ประจำโครงการของกล้องโทรทรรศน์อวกาศเจมส์ เวบบ์ ซึ่งมีกำหนดส่งขึ้นปฏิบัติการอย่างเร็วที่สุดคือปี ค.ศ. 2013
ดูเพิ่ม

กล้องโทรทรรศน์อวกาศเจมส์ เวบบ์
จอห์น บี. วอตสัน

| จอห์น บี>  วอตสัน |
| --- | --- |

เกิด: จอห์น โบรดัส วอตสัน 09 มกราคม ค.ศ. 1878(1878-01-09) แทรเวเลอส์เรสต์ รัฐเซาท์แคโรไลนา สหรัฐอเมริกา
เสียชีวิต: 25 กันยายน ค.ศ. 1958(1958-09-25) (80 ปี) วูดบิวรี รัฐคอนเนตทิคัต
สัญชาติ: อเมริกัน
มีชื่อเสียงจาก: ผู้ก่อตั้ง พฤติกรรมนิยม
อาชีพทางวิทยาศาสตร์
สาขา: จิตวิทยา
อาจารย์ที่ปรึกษาในระดับปริญญาเอก: เจ. อาร์. แอนเกลล์
มีอิทธิพลต่อ: อีวาน ปัฟลอฟ
ได้รับอิทธิพลจาก: ลีโอนาร์ด บลูมฟิลด์
 
จอห์น โบรดัส วอตสัน (อังกฤษ: John Broadus Watson; 9 มกราคม ค.ศ. 1878 – 25 กันยายน ค.ศ. 1958) เป็นนักจิตวิทยาชาวอเมริกัน ผู้ก่อตั้งพฤติกรรมนิยม วอตสันทำวิจัยเกี่ยวกับพฤติกรรมสัตว์ นำมาซึ่งการตั้งแขนงวิชาพฤติกรรมศาสตร์ในวิชาจิตวิทยา เขายังเป็นผู้ทำการทดลอง "หนูน้อยอัลเบิร์ต" ซึ่งเป็นที่ถกเถียงและวิพากษ์วิจารณ์กันอย่างกว้างขวาง
ชีวิตช่วงแรก

จอห์น โบรดัส วอตสัน เกิดในแทรเวเลอส์เรสต์ รัฐเซาท์แคโรไลนา เป็นบุตรชายของพิกเกนส์ บัตเลอร์ และ เอ็มมา (สกุลเดิม โร) วอตสัน แม่ของเขา เอ็มมา เป็นคนที่ศรัทธาในนิกายโปรเตสแตนต์ที่เคร่งครัด พ่อของเขา พิกเกนส์ เป็นคนติดเครื่องดื่มแอลกอฮอล์ เขาทิ้งครอบครัวไปอาศัยอยู่กับหญิงชาวอินเดียสองคน ขณะวอตสันอายุ 13 ปี ด้วยความที่ครอบครัวของเขาขัดสนเงิน แม่ของเขาจึงขายฟาร์มที่มีอยู่ และย้ายไปอาศัยอยู่ในกรีนวิลล์ รัฐเซาท์แคโรไลนา เพื่อให้วอตสันมีโอกาสที่จะประสบความสำเร็จ การย้ายจากหมู่บ้านชนบทที่ห่างไกลไปยังกรีนวิลล์ พิสูจน์ให้เห็นว่ามันสำคัญมากสำหรับวอตสัน โดยการให้โอกาสเขาได้สัมผัสกับความหลากหลายของคนประเภทต่าง ๆ ซึ่งเขายังนำใช้ศึกษาทฤษฎีในด้านจิตวิทยา
วอตสันผ่านหลักสูตรดั้งเดิมที่มหาวิทยาลัยเฟอร์แมน ระหว่างที่กำลังศึกษาอยู่นั้น เขามองตัวเองว่า "ไม่เป็นมิตร" และมีเพื่อนน้อย และถือว่าตัวเองเป็นนักเรียนที่น่าสงสารคนหนึ่ง คนอื่น ๆ มักเรียกเขาว่าเป็นเด็กขี้เกียจที่ไม่ยอมเชื่อฟัง หลังจากนั้น เขาศึกษาต่อด้านปรัชญาที่มหาวิทยาลัยชิคาโก ตามคำแนะนำของกอร์ดอน มัวร์ อาจารย์ในมหาวิทยาลัยเฟอร์แมน แต่ต่อมาเขาผิดหวังในการสอนของจอห์น ดูอี จึงหันมาทำงานด้านจิตวิทยาสัตว์ และได้รับปริญญาเอกในปี ค.ศ. 1903 วอตสันทำงานเป็นอาจารย์ที่มหาวิทยาลัยจอนส์ฮอปกินส์ ในปี ค.ศ. 1908 จนในเดือนตุลาคม ค.ศ. 1920 เขาถูกไล่ออกเพราะไปมีความสัมพันธ์ลับ ๆ กับโรซาลี เรย์เนอร์ (Rosalie Rayner) นักศึกษาระดับบัณฑิตศึกษาของเขา วอตสันหย่ากับภรรยาและแต่งงานกับโรซาลีในปี ค.ศ. 1921
จอห์น ดอลตัน

| จอห์น​ ดอลตัน |
| --- | --- |

เกิด: 6 กันยายน ค.ศ. 1766(1766-09-06) คัมเบรีย ประเทศอังกฤษ
เสียชีวิต: 27 กรกฎาคม ค.ศ. 1844(1844-07-27) (77 ปี) แมนเชสเตอร์ ประเทศอังกฤษ
มีชื่อเสียงจาก: ทฤษฎีอะตอม, Law of Multiple Proportions, Dalton's Law of Partial Pressures, Daltonism
อาชีพทางวิทยาศาสตร์
ลูกศิษย์ที่มีชื่อเสียง: เจมส์ พรีสก๊อต จวล
มีอิทธิพลต่อ: John Gough
 
ลายมือชื่อ

จอห์น ดอลตัน (อังกฤษ: John Dalton; 6 กันยายน ค.ศ. 1766 – 27 กรกฎาคม ค.ศ. 1844) เป็นนักเคมีและฟิสิกส์ เกิดที่หมู่บ้านอีเกิลส์ฟีลด์ ใกล้กับเมืองคอกเกอร์มัทในเทศมณฑลคัมเบรีย ประเทศอังกฤษ มีชื่อเสียงจากการเป็นผู้ริเริ่มทฤษฎีอะตอม และการทำวิจัยในเรื่องการอธิบายสาเหตุตาบอดสี